**Приложение № 5 към чл. 4, ал. 1** от

*Наредбата за условията и реда за извършване на*

*оценка на въздействието върху околната среда*

 ДО

ДИРЕКТОРА НА

РИОСВ - ВЕЛИКО ТЪРНОВО

**У В Е Д О М Л Е Н И Е**

 за инвестиционно предложение

от Община Габрово, ЕИК 000215630, гр. Габрово, пл. Възраждане № 3

Пълен пощенски адрес: гр. Габрово, пл. „Възраждане“ № 3

Телефон, факс и ел. поща (е-mail): тел. 066/818 400, факс 066/809371, e-mail: gabrovo@gabrovo.bg

Лице с представителна власт: Таня Христова – Кмет на Община Габрово

Лице за контакти: Виктория Тоцева – гл. експерт в Община Габрово

Телефон и ел. поща (e-mail): 066/818 437; v.totseva@gabrovo.bg

УВАЖАЕМИ Г-Н/Г-ЖО ДИРЕКТОР,

Уведомяваме Ви, че Община Габрово има следното инвестиционно предложение: ***„******БЛАГОУСТРОЯВАНЕ НА ПРОСТРАНСТВО ПРЕД ЖИЛИЩЕН БЛОК В УПИ I кв. 38 по плана на кв. Дядо Дянко, гр. Габрово – 76 част бул. Трети март 130“***

Характеристика на инвестиционното предложение:

1. Резюме на предложението

 (посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

*Настоящето инвестиционно предложение е за* ***„БЛАГОУСТРОЯВАНЕ НА ПРОСТРАНСТВО ПРЕД ЖИЛИЩЕН БЛОК В УПИ I кв. 38 по плана на кв. Дядо Дянко, гр. Габрово – 76 част бул. Трети март 130“.*** *Обектът е част от поземлен имот с идентификатор 14218.517.374, разположен в южната част на град Габрово, кв. Дядо Дянко с адрес: бул. „Трети март“ № 130. В границите на имота попада жилищен блок и трафопост, основният подход е от прилежащият от югоизток булевард и разположената на запад улица „Бодрост“.*

*Пространствата около жилищният блок е хаотично благоустроено, колкото да обезпечи паркиране и краткотраен отдих. Зелените площи са малко и компрометирани от неорганизирано паркиране и комуникационни връзки. Повечето зелени площи са обрасли и занемарени. Югоизточно от блока е разположен паметник на Никола Вапцаров.*

Основната цел на проекта е да подобри естетиката и функционалността на пространството пред жилищния блок и паметника на Никола Вапцаров, осигурявайки по-голям комфорт за жителите на квартала чрез създаване на зони за сядане и детски кът, както и обособяване на зона за бъдещо строителство на църква (не е в обхвата на настоящото инвестиционно предложение).

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

*Общата площ на настоящата разработка е около 1 500 м², разделена условно в 2 етапа за строителство.*

*Пешеходните настилки са решени с бетонови павета с повърхност от мита мозайка в размер: 30/20/6, 20/20/6 и 20/10/6 см. Съгласно „Наредба № РД-02-20-2 от 2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията“ е осигурена достъпна среда и са приложени всички мерки за безопасно придвижване в рамките на пешеходните пространства. По достъпния маршрут са предвидени тактилни ивици за внимание (предупреждение) и за насочване (водеща линия) в съответствие с чл. 9, 10 и 11. Тактилни ивици за внимание (предупреждение) се осигуряват винаги, когато не могат да бъдат избегнати опасности по направление на пешеходното движение.*

*Детският кът е проектиран в съответствие с изискванията на „Наредба № 1 от 12.01.2009 г. за условията и реда за устройството и безопасността на площадките за игра”, предназначена за възрастова група от 3 до 12 години.*

*На територията на детският кът ще бъдат разположени две съоръжения предлагащи следните занимания: люлеене, пързаляне, провиране, пазене на равновесие, катерене, общуване, ролеви, тематични и колективни игри. Общата площ на игровата зона е 68 м2.*

*Предвиден е достъп на детски колички и деца с увреждания. В зоната на детският кът е предвидена подпорна стена с височина 36 см, върху която са монтирани гумени елементи подходящи за сядане.*

*Елементите на обзавеждането са: пейки с облегалки 190 см – 3 броя, кошчета за отпадъци – 3 броя и паркова чешма.*

*На територията на обекта попадат две иглолистни дървета (кипариси) разположени пред паметника за Никола Вапцаров, проектната разработка предвижда тяхното премахване или при възможност изместване в зелената площ зад паметника.*

*Новопредвидената растителност е подбрана спрямо климатичните особености и изискванията на района. Местата на новата дървеста растителност е съобразена с Приложение 1 от Наредба за изграждане, поддържане и опазване на зелената система на територията на Община Габрово за минимални отстояния от сгради и съоръжения. Предложени са 12 броя нови дървета от видовете Chamaecyparis lawsoniana ‘Columnaris Glauca’, Acer platanoides“Globosum”, Cercis siliquastrum и Platanus x acerifolia. Предложени са и групи храсти понасяща подрязване и оформяне като 'зелена ограда'.*

*Затревяване е предвидено върху площ от 920 кв.м. Площите за затревяване ще се изпълняват с тревни смески, устойчиви на утъпкване.*

*По време на строителните работи не се предвижда ползване на взрив.*

3.Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

*Няма връзка с други одобрени с план дейности в обхвата на предложението.*

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

*Обектът е част от поземлен имот с идентификатор 14218.517.374, разположен в южната част на град Габрово, кв. Дядо Дянко с адрес: бул. „Трети март“ № 130.*

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

*Дейностите свързани с ВиК са водоснабдяване и отводняване на градска чешма, разположена в парка обект на настоящото инвестиционно предложение. Отводняването на алеи и площадки е предвидено да бъде гравитачно към прилежащите тревни площи.*

*През парка преминава СВО Ø75 за близко разположения блок, от което се предвижда да се захрани чешмата. В зоната на парка се предвижда петно за постройка, което попада върху съществуващия водопровод. Това налага преместване на съществуващото сградо водопроводно отклонение.*

*За измерване на консумираната вода се предвижда монтиране на водомерен възел, разположен в готова полипропиленова шахта за водомер. Водомерния възел се състои от СК, водомер 5м3/час, възвратна клапа.*

*Общи данни за водопровода:*

* *Водопровод за подмяна на СВО PEHD Ø75 – 45 m;*
* *Водопроводно отклонени за чешмата PEHD Ø20 –12 m.*

*Чешмата се отводнява към съществуваща ревизионна шахта. Канализацията ще започне да се изпълнява от мястото на заустване, след установяване на действителните коти на съществуващата канализация. Отводняването се извършва с тръба ПЕ 110 и наклон I = 0.04.*

*Общи данни за канализация:*

* *Канализация PE Ø110 – 20 m.*

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

*При етапа на строителство и експлоатация на обекта не се очаква емитиране на вещества (приоритетни и/или опасни), при които се осъществява или е възможен контакт с води.*

7. Очаквани общи емисии на вредни вещества във въздуха по замърсители:

*По време на строителните дейности и експлоатацията, не се очаква отделяне на вредни вещества във въздуха.*

8. Отпадъци, които се очаква да се генерират, и предвиждания за тяхното третиране:

*Образуваните отпадъци по време на строителството и експлоатацията на обекта ще се третират, съгласно Закона за управление на отпадъците и подзаконовите нормативни актове.*

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

*Не се очаква.*

10. Опасни химични вещества, които се очаква да бъдат налични на площадката на предприятието/съоръжението:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

*При ремонтните дейности и експлоатацията на обекта, в предвид спецификата на проекта, не се очаква генерирането на опасни химични вещества.*

І. Моля да ни информирате за необходимите действия, които трябва да предприемем, по реда на глава шеста ЗООС.

* Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

..................................................................................................................................................................................................................................................................................................................

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5. Скица от Кадастрално-административна информационна система на АГКК на ПИ с идентификатор 14218.517.374 от КККР.

-  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

-  Желая да получавам електронна кореспонденция във връзка с предоставяната услуга на посочения от мен адрес на електронна поща.

- Желая да получа крайния документ:

* лично на място
* чрез лицензиран пощенски оператор
* по куриер

|  |  |
| --- | --- |
| Дата: 08.11.2024 г.  | Уведомител:  |
|   | *(подпис)* **ТАНЯ ХРИСТОВА** *Кмет на Община Габрово* |